Dagi amedyaz, yessemres tawuri n uwekked d usfukel deg wawalen id-yettuɣalen “Awi-d ukkan”. Yal tikkelt ad d-naf yettales-d neɣ yettessed mliḥ ɣef wawal-agi, acku yesɛa tikti d yizen i yebɣa ad ten-id-yessiweḍ i wid ara yessmeḥsen i tezlit-agi. Yebɣa ad d-yejbed lwelha n unermas ɣef wacu i ɣef d-yettawi. Awekked deg tezlit-agi, yella-d iwakken ad d-yemmeslay ɣef liḥala i deg tettidir tmurt-is xas ma yella netta di lɣerba maca xas akken yessaram ad tbeddel ɣer wayen yelhan, ad tseggem wa ad d-yegri sser d liser.